Diari Oficial de la Generalitat Valenciana


Sumari del DOGV 3508, del 02-06-1999 (1999/4197)

Informació pública de l'alternativa tècnica de Programa i Projecte de Reparcel·lació per al Desenvolupament de l'Actuació Integrada, en l'àmbit de la Unitat d'Execució del Sector del Divendres.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3508

Data del DOGV
:   02-06-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/4197


Organisme emissor
:   Ajuntament de Massanassa

Tipus de document
:   Anunci

Informació pública de l'alternativa tècnica de Programa i Projecte de Reparcel·lació per al Desenvolupament de l'Actuació Integrada, en l'àmbit de la Unitat d'Execució del Sector del Divendres. [1999/M4197]
  
L'agrupació d'interés urbanístic El Divendres ha presentat en aquest ajuntament una alternativa tècnica de programa per al Desenvolupament de l'Actuació Integrada, en l'àmbit de la Unitat d'Execució del Sector del Divendres, comprensiva de la documentació expressada en els apartats A i B de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, a la qual s'acompanya projecte de reparcel·lació redactat per l'arquitecte senyor José María Tomás Llavador.
  
Mitjançant aquest edicte i en execució del que estableix l'acord plenari adoptat en sessió de data 15 d'abril de 1999, i la Resolució número 33 de l'alcaldia, de data 16 d'abril de 1999, se sotmet a informació pública, per termini de 20 dies hàbils, comptats des del següent al de la publicació del present edicte en el Diari Oficial de la Generalitat Valenciana, el Programa per al Desenvolupament de l'Actuació Integrada, en l'àmbit de la Unitat d'Execució del Sector del Divendres, presentat per l'agrupació d'interés urbanístic El Divendres; s'hi podran formular en l'indicat període al·legacions o propostes tècniques alternatives a la presentada.
  
Durant els cinc dies següents al venciment del termini anterior es presentaran les proposicions juridicoeconòmiques en plica tancada que contindrà la documentació esmentada en l'article 32 de la Llei Reguladora de l'Activitat Urbanística.
  
Aquests terminis quedaran prorrogats per 20 dies addicionals si durant els 10 primers d'informació pública alguna persona es comprometera a presentar una alternativa tècnica substancialment distinta a la presentada i prestara caució d'això en la quantia que reglamentàriament es determine.
  
L'acte d'obertura de pliques tindrà lloc a la casa consistorial a les 13.00 hores del dia següent hàbil a la conclusió del termini per a presentar-les.
  
La documentació estarà de manifest per a consultar-la al Negociat d'Urbanisme de dilluns a divendres inclusivament de 09.00 a 14.00 hores
  
Cosa que es fa pública en compliment del que disposa l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Massanassa, 29 d'abril de 1999.- L'alcalde: José Vte. Espinosa Casañ.
  
 Ajuntament de la Pobla de Farnals